สอบถามคะประจำเดือนมาครั้งล่าสุดวันที่22-25พค. และตั้งแต่หมดประจำเดือนไปยั้นถึงต้นเดือนกค.ประจำเดือนไม่มาเลย พอวันที่2กค.มีประจำเดือนมากระปริบกระปรอย สีน้ำตาลเข็มเหมือนสีสนิม และท้องบวมตึงหน่วงท้อง มีเจ็บๆคัดๆนม อยากทราบว่าจะท้องมั้ย
สวัสดีค่ะ หากประจำเดือนในรอบล่าสุดมาวันที่ 22-25 พ.ค. แล้วในวันที่ 2 ก.ค. ได้มีเลือดสีน้ำตาลออกมา ร่วมกับอาการหน่วงท้อง เจ็บคัดเต้านม เลือดดังลก่าวก็อาจเป็นประจำเดือนได้ แนะนำให้ลองสังเกตต่อไปก่อน หาก 1-2 วันหลังจากนี้ ได้มีเลือดสีแดงออกมาติดต่อกันนาน 2-7 วัน ก็แสดงว่าน่าจะเป็นประจำเดือนค่ะ ส่วนเลือดสีน้ำตาล ก็คือเลือดที่จะออก่อนที่ประจำเดือนจะมาได้แต่หากเลือดออกเพียง 1 วันแล้วหายไป หรือมีเลือดออกกะปริดกะปรอยต่อเนื่องเกิน 10 วัน หรือมีปวดท้องน้อยมากขึ้นเรื่อยๆ อาจไม่ใช่ประจำเดือนก็ได้ ในกรณีนี้ ควรตรวจหาการตั้งครรภ์ดูก่อน หากตรวจไม่พบ ก็อาจเกิดจากสาเหตุอื่นๆ เช่น มีมดลูกอักเสบ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก หรือเกิดจากผลข้างเคียงของการใช้ยาบางชนิด เป็นต้น ซึ่งหากมีเลือดออกผิดปกติดังกล่าว ก็ควรไปพบสูติ-นรีแพทย์ค่ะ